**R Á M C O V Á K Ú P N A Z M L U V A č. 27072023**

**uzavretá v zmysle § 409 zákona č. 513/1991 Zb. Obchodný zákonník**

**v znení neskorších predpisov (ďalej len ,,zmluva“)**

**Článok I**

**Zmluvné strany**

**1.Kupujúci:**

obchodné meno: **Fakultná nemocnica s poliklinikou Nové Zámky**

právna forma: príspevková organizácia

sídlo: Slovenská ulica 5587/11 A, 940 34 Nové Zámky

v mene ktorého podpisujú: JUDr. Ing. Zuzana Lukáčová, MPH, riaditeľka

IČO: 17336112

DIČ: 2021068324

IČ DPH: SK2021068324

bankové spojenie: Štátna pokladnica

medzinárodný kód banky (BIC): SPSRSKBA

číslo účtu v tvare IBAN: SK88 8180 0000 0070 0054 0295

zapísaný v: register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

(ďalej len „**kupujúci**“)

a

**2. Predávajúci:**

Obchodné meno: **.............................................**

právna forma: .............................................

sídlo: .............................................

IČO: ..............................................

DIČ: ..............................................

IČ DPH: ..............................................

bankové spojenie: ..............................................

číslo účtu v tvare IBAN: ..............................................

zapísaný v: .............................................

(ďalej len ,,**predávajúci**“)

(kupujúci a predávajúci spolu ďalej aj ako „**zmluvné strany**“)

**Článok II**

**Preambula**

1. Táto zmluva sa uzatvára ako výsledok verejného obstarávania s názvom „**Injekčná a inzulínová striekačka“**,pre FNsP Nové Zámky na obdobie 12 mesiacov podľa ustanovení zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v súlade s ponukou predávajúceho predloženou v rámci verejného obstarávania podľa § 117 zákona o verejnom obstarávaní č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

**Článok III**

**Predmet zmluvy**

1. Predmetom tejto zmluvy je záväzok predávajúceho dodávať kupujúcemu počas trvania tejto zmluvy **injekčné a inzulínové striekačky** na základe objednávok kupujúceho podľa potreby nemocničnej lekárne prevádzkovanej kupujúcim.
2. Predpokladané množstvo tovaru a jednotkové ceny tovaru sú bližšie špecifikované v prílohe č.1 tejto zmluvy, ktorá je neoddeliteľnou súčasťou tejto zmluvy. Uvedené množstvá nie sú pre kupujúceho záväzné, kupujúci je oprávnený neodobrať celkové množstvo tovaru, predávajúci nemá z tohto dôvodu právo na ušlý zisk. Kupujúci konkrétne množstvá a druhy tovaru v závislosti od svojich potrieb bližšie špecifikuje v jednotlivých objednávkach.
3. Kupujúci sa zaväzuje tovar, ktorý bol kupujúcemu riadne a včas dodaný predávajúcim v súlade s touto zmluvou a v súlade s objednávkou kupujúceho, prevziať a zaplatiť za takýto tovar predávajúcemu kúpnu cenu.

**Článok IV**

**Kúpna cena**

1. Kúpna cena sa určuje ako súčin množstva dodaného tovaru a jednotkových cien dodaného tovaru uvedených v prílohe č.1 tejto zmluvy.

Cena zahŕňa dodanie predmetu zákazky v požadovanom rozsahu, množstve a kvalite v opakovaných dodávkach a zahŕňa všetky náklady predávajúceho.

Cena je vrátane dopravy na miesto plnenia.

Ku kúpnej cene sa pripočítava daň z pridanej hodnoty v sadzbe vždy podľa aktuálneho platného a účinného všeobecne záväzného právneho predpisu Slovenskej republiky.

V prípade, ak je predávajúci z iného členského štátu EÚ, fakturácia bude v takomto prípade bez DPH a DPH odvedie kupujúci v príslušnej výške % do štátneho rozpočtu SR.

Kúpna cena je stanovená v súlade so zákonom NR SR č. 18/1996 Zb. o cenách v znení neskorších predpisov a vyhlášky MF SR č. 87/1996 Zb., ktorou sa vykonáva zákon č. 18/1996 Zb. o cenách v znení neskorších predpisov nasledovne:

Maximálna celková cena podľa tejto zmluvy za predpokladané množstvo tovaru je :

Injekčná a inzulínová striekačka:

Cena ............ eur bez DPH

.... % DPH .......... eur

Celková cena ........... **eur vrátane DPH**

( slovom: **.......... eur**).

Predávajúci berie na vedomie , že celkové množstvá a druhy jednotlivých druhov tovarov sú uvedené ako predpokladané. Kupujúci konkrétne množstvá a druhy tovaru v závislosti od svojich potrieb bližšie špecifikuje v jednotlivých objednávkach. Kupujúci je oprávnený neodobrať celkové predpokladané množstvo tovaru, predávajúci nemá z tohto dôvodu právo na ušlý zisk. Rámcová zmluva sa uzatvára do vyčerpania stanoveného finančného limitu, t. j. dohodnutej zmluvnej ceny alebo do lehoty uvedenej v zmluve, podľa toho, čo nastane skôr.

1. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako nižšia cena) za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 %   
   v neprospech ceny podľa tejto zmluvy, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

**Článok V**

**Dodacie podmienky**

1. Dodanie tovaru bude prebiehať formou objednávok podľa aktuálnych potrieb kupujúceho. Predávajúci je povinný dodať kupujúcemu spolu s tovarom všetky doklady a dokumenty týkajúce sa tovaru.
2. Cena je vrátane dopravy na miesto plnenia. Dopravu na miesto plnenia zabezpečí predávajúci v súlade s platnými predpismi.
3. Miestom plnenia je: adresa sídla kupujúceho, sklad špeciálneho zdravotného materiálu (nemocničná lekáreň) v čase od 7.30 do 14.30 hod.
4. **Predávajúci je povinný dodať nový, nepoužitý tovar do 3 pracovných dní** **od odoslania objednávky kupujúceho**, ak sa zmluvné strany nedohodnú na inom termíne. Predávajúci je v uvedenej lehote dodania oprávnený dodať tovar aj čiastkovými plneniami a to tak, aby do uplynutia dohodnutej lehoty bolo plnenie dodané v celom rozsahu podľa objednávky Kupujúceho.
5. V prípade dodania tovaru prostredníctvom zásielkovej služby je predávajúci povinný informovať kupujúceho telefonicky a zároveň min. 24 hodín pred dodaním tovaru zaslať e-mailom dodací list.
6. Objednávka sa môže realizovať, emailom na adresu predávajúceho, e-mail: [..............@........sk](mailto:..............@........sk) alebo telefonicky na tel. čísle: +421...........Predávajúci potvrdí prevzatie objednávky od kupujúceho a to tak, že e-mailom kupujúcemu bezodkladne, najneskôr do 24 hodín odo dňa, v ktorom bola objednávka odoslaná kupujúcim zašle potvrdenie objednávky.
7. Predávajúci sa zaväzuje dodávať tovar po celú dobu trvania tejto zmluvy.
8. Kupujúci nadobúda vlastnícke právo k tovaru okamihom prevzatia tovaru kupujúcim.
9. Kupujúci sa zaväzuje bezodkladne riadne predmet kúpy prevziať a skontrolovať podľa dodacieho listu druh, množstvo a akosť tovaru. Kupujúci má právo neprevziať tovar neúplný alebo vadný. V prípade, keď na základe fyzickej kontroly tovaru kupujúci zistí nezrovnalosti – zrejmé chyby a vady tovaru, tovar neprevezme a upovedomí o tom predávajúceho. Predávajúci je povinný na vlastné náklady vady odstrániť.
10. Pri uplatnení reklamácie je predávajúci povinný tovar prevziať v sídle kupujúceho na vlastné náklady. Predávajúci je povinný vysporiadať reklamáciu vád bezodkladne najneskôr však do 5 pracovných dní od doručenia reklamácie.
11. Ak predávajúci nebude schopný počas doby trvania tejto zmluvy, z dôvodov vzniknutých na jeho strane, dodať tovar podľa objednávky kupujúceho, má povinnosť túto informáciu bezodkladne oznámiť kupujúcemu telefonicky a následne potvrdiť e-mailom a kupujúci má právo zabezpečiť tovar zodpovedajúcej kvality od iného dodávateľa v množstve nevyhnutnom na pokrytie jeho potrieb.
12. Predávajúci sa zaväzuje dodať tovar, ktorý v čase dodania nemá **uplynutých viac ako 75 %** **výrobcom stanovenej exspiračnej doby** a počas tejto doby bude spĺňať všetky normatívne stanovené kvalitatívne a technické parametre.

**Článok VI**

**Platobné podmienky**

* 1. Zmluvné strany sa dohodli na bezhotovostnom platobnom styku. Fakturácia predmetu zákazky sa bude uskutočňovať priebežne, počas doby plnenia zmluvy, na základe objednávok, zadaných telefonicky alebo e-mailom, podľa potrieb kupujúceho. Predmetom fakturácie bude len skutočne objednaný a dodaný druh tovaru ako skutočne objednané a dodané množstvo tovaru na základe objednávky kupujúceho a potvrdeného dodacieho listu.

Každá faktúra musí byť vystavená elektronicky a doručená kupujúcemu na email: [faktury@nspnz.sk](mailto:faktury@nspnz.sk). Elektronická faktúra je daňovým dokladom v zmysle § 71 ods. 1 zákona č. 222/2004 Z. z. o dani z pridanej hodnoty a § 31 až 33 zákona č. 431/2002 Z. z. o účtovníctve.

Faktúra musí obsahovať všetky údaje podľa § 74 ods. 1 zákona č. 222/2004 Z. o dani z pridanej hodnoty v znení neskorších predpisov, zákona č. 431/2002 Z.z. o účtovníctve v znení neskorších predpisov. Faktúra bude obsahovať tieto údaje:

- označenie ""faktúra"" a jej číslo,

- identifikačné údaje dodávateľa a objednávateľa (adresu sídla, IČO, DIČ, IČ DPH, registrácia)

- číslo zmluvy,

- dátum vystavenia, odoslania, splatnosti faktúry

- označenie fakturovaného a dodaného plnenia

- označenie peňažného ústavu a číslo účtu, na ktorý sa má platiť v súlade so zmluvou,

- celkovú fakturovanú sumu,

- náležitosti pre účely dane z pridanej hodnoty,

- pečiatka a podpis oprávnenej osoby.

* 1. V prípade, že faktúra nebude obsahovať všetky náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“), resp. nebude po stránke vecnej alebo formálnej správne vyhotovená, kupujúci ju vráti predávajúcemu na opravu, zmenu alebo doplnenie a nová lehota splatnosti začne plynúť dňom doručenia prepracovanej faktúry kupujúcemu.
  2. **Zmluvné strany sa dohodli, že predávajúci vystaví faktúru za dodávku tovaru do 15 dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný. Splatnosť faktúry je do 60 dní od vystavenia faktúry.** **Predávajúci sa zaväzuje doručiť kupujúcemu faktúru v deň jej vystavenia, inak sa lehota splatnosti počíta odo dňa jej doručenia kupujúcemu.**
  3. **Predávajúci je v súlade s § 75 ods.1 zákona o DPH povinný vystaviť súhrnnú faktúru za jeden kalendárny mesiac v prípade, ak sa uskutoční v priebehu kalendárneho mesiaca viac dodaní tovarov, pričom táto súhrnná faktúra môže pokrývať najviac obdobie jedného kalendárneho mesiaca. Súhrnná faktúra sa musí vyhotoviť najneskôr do piateho pracovného dňa mesiaca od skončenia kalendárneho mesiaca.**
  4. **Kupujúci sa s predávajúcim dohodli, že pri porušení povinnosti predávajúceho vystaviť jedinú faktúru za obdobie jedného kalendárneho mesiaca vzniká kupujúcemu nárok na zmluvnú pokutu vo výške štyridsať (40) Eur za každú jednu faktúru vystavenú nad rámec zmluvne dohodnutej jedinej faktúry za obdobie jedného kalendárneho mesiaca. Týmto nie je dotknutý nárok kupujúceho na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy.**
  5. Predávajúci nie je oprávnený od kupujúceho požadovať zálohovú platbu ani preddavok na kúpnu cenu.

**Článok VII**

**Iné dojednania**

1. Postúpenie pohľadávok predávajúceho podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) bez predchádzajúceho písomného súhlasu zriaďovateľa kupujúceho (MZ SR) je zakázané. Právny úkon, ktorým budú postúpené pohľadávky predávajúceho v rozpore s dohodou kupujúceho a predávajúceho podľa predchádzajúcej vety, bude podľa § 39 Občianskeho zákonníka, neplatný a porušenie zákazu podľa prvej vety je sankcionované zmluvnou pokutou vo výške 2% z istiny pohľadávky postúpenej v rozpore so zákazom. Týmto nie je dotknutý nárok kupujúceho na náhradu škody aj v rozsahu prevyšujúcom výšku dohodnutej zmluvnej pokuty a rovnako tým nie je dotknutý nárok na inú zmluvnú pokutu podľa tejto zmluvy.
2. Akceptácia ručiteľského vyhlásenia podľa § 303 a nasl. zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“) zo strany predávajúceho je bez predchádzajúceho písomného súhlasu zriaďovateľa kupujúceho zakázaná. Právny úkon, ktorým predávajúci akceptuje ručiteľské vyhlásenie tretej osoby, na základe ktorého sa tretia osoba stane veriteľom kupujúceho v rozpore s dohodou kupujúceho a predávajúceho podľa predchádzajúcej vety bude podľa § 39 zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou výške 2% z istiny pohľadávky. Týmto nie je dotknutý nárok kupujúceho na náhradu škody aj v rozsahu prevyšujúcom výšku dohodnutej zmluvnej pokuty a rovnako tým nie je dotknutý nárok na inú zmluvnú pokutu podľa tejto zmluvy.
3. Zmluvné strany sa zaväzujú plniť záväzky vyplývajúce z tejto zmluvy aj po vyhlásení núdzového stavu, výnimočného stavu, vojnového stavu a vojny podľa ústavného zákona č. 227/2002 Z. z. a po vydaní nariadenia vlády Slovenskej republiky na vykonávanie opatrenia organizácie výroby a organizácie služieb podľa § 5 písm. b) zákona č. 179/2011 Z. z.
4. Predávajúci sa zaväzuje, že pohľadávky vzniknuté z tejto zmluvy nepoužije ako predmet zálohu. Predávajúci sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči kupujúcemu, a to pod sankciou neplatnosti takéhoto úkonu.

**Článok VIII**

**Zmluvné pokuty**

1. V prípade omeškania predávajúceho s dodaním tovaru má kupujúci právo požadovať od predávajúceho zmluvnú pokutu vo výške 50,00 eur za každý aj začatý kalendárny deň omeškania. Nárok na náhradu škody nie je tým dotknutý a zmluvná pokuta sa do náhrady škody nezapočítava.
2. V prípade, že predávajúci nedodá kupujúcemu tovar kompletne podľa objednávky a spolu s dodacím listom, má kupujúci nárok na úhradu zmluvnej pokuty vo výške 10 % z ceny nedodaného tovaru. Tým nie je dotknutý nárok kupujúceho na náhradu škody a zmluvná pokuta sa do náhrady škody nezapočítava. Zmluvná pokuta sa nepoužije v prípade, ak Predávajúci v  lehote dodania podľa čl. V ods. 4 tejto zmluvy dodá tovar aj čiastkovými plneniami.
3. Kupujúci je oprávnený uplatniť si u predávajúceho zmluvnú pokutu v výške 10 % z celkovej ceny predmetu zmluvy, ak dôjde podstatnému porušeniu zmluvy, a to do 10 dní odo dňa doručenia písomného upozornenia na podstatné porušenie zmluvy, pričom nie je dotknutý nárok kupujúceho na odstúpenie od zmluvy. Nárok na náhradu škody nie je tým dotknutý a zmluvná pokuta sa do náhrady škody nezapočítava.
4. V prípade omeškania kupujúceho s úhradou faktúry predávajúceho, má predávajúci právo uplatniť si u kupujúceho nárok na úrok z omeškania v zákonom stanovenej výške platnej k prvému dňu omeškania kupujúceho, ktorá sa uplatní počas celej doby omeškania kupujúceho.
5. Zmluvná strana, ktorej vznikne nárok na viacero zmluvných pokút súčasne, si tieto môže uplatniť kumulatívne.

**Článok IX**

**Trvanie zmluvy**

* + - 1. **Táto zmluva sa uzatvára na dobu:**

1. **12 mesiacov od nadobudnutia účinnosti tejto zmluvy alebo**
2. **do vyčerpania finančného limitu uvedeného v čl. IV bode 1 tejto zmluvy, podľa toho, ktorá z týchto skutočností nastane skôr.**

**Článok X**

**Záverečné ustanovenia**

* + - 1. Písomnosti zasielané v súvislosti s touto zmluvou sa zasielajú na adresu druhej zmluvnej strany uvedenú v čl. I tejto zmluvy. V prípade, že odosielateľovi bola ako korešpondenčná adresa druhej zmluvnej strany písomne oznámená iná adresa ako je uvedená v čl. I tejto zmluvy, písomnosť sa zasiela na takúto novú adresu. Písomnosti zasielané v súvislosti s touto zmluvou sa považujú za doručené:
  1. v deň ich prevzatia adresátom,
  2. v deň vrátenia písomnosti odosielateľovi poštou z dôvodu, že adresát je neznámy alebo z dôvodu, že si ju adresát v odbernej lehote neprevzal, alebo
  3. v deň odmietnutia prevzatia písomnosti adresátom.

Týmto nie sú dotknuté ustanovenia tejto zmluvy o elektronickom zasielaní objednávok a faktúr.

2. Táto zmluva nadobúda platnosť dňom jej uzavretia a v zmysle § 47a ods. 1 Občianskeho zákonníka v znení neskorších predpisov nadobúda účinnosť dňom nasledujúcim po dni jej zverejnenia v Centrálnom registri zmlúv, ktorý je informačným systémom verejnej správy vedeným Úradom vlády SR v elektronickej podobe (ďalej len „CRZ“).

4. Zmluvu možno ukončiť:

1. dohodou,
2. výpoveďou zmluvných strán s výpovednou dobou 3 mesiace, pričom výpovedná doba začne plynúť dňom nasledujúcim po dni doručenia výpovede druhej zmluvnej strane,
3. odstúpením od zmluvy pri hrubom porušení zmluvných podmienok.
4. Kupujúci môže okamžite odstúpiť od Zmluvy na základe dôvodov uvedených v § 19 zákona č. 343/2015 Z. z. o verejnom obstarávaní a za podstatné porušenie zmluvy. Za podstatné porušenie zmluvy sa považuje:

a) nedodržanie technických vlastností tovaru a technickej špecifikácie

b) nedodržanie podmienky zmluvy v zmysle Čl. IV ods. 2

c) nedodržanie podmienky zmluvy v zmysle Čl. VII ods. 1, 2 a 3

d) v prípade, ak predávajúci vstúpil do likvidácie alebo na jeho majetok bol vyhlásený konkurz,

e) v prípade, ak predávajúci počas zmluvného obdobia dodá najmenej 2 (dve) po sebe idúce dodávky tovaru v omeškaní,

f) V prípade, ak predávajúci počas zmluvného obdobia dodá najmenej v 2 (dvoch) dodávkach tovar s uplynutím požadovanej minimálnej exspirácie.

Odstúpenie musí mať písomnú formu, účinné je dňom jeho doručenia druhej zmluvnej strane. V prípade pochybností má sa za to, že odstúpenie je doručené tretí deň odo dňa jeho odoslania. Odstúpením od zmluvy zmluva zaniká ku dňu doručenia oznámenia jednej zmluvnej strany o odstúpení od zmluvy druhej zmluvnej strane.

1. Zmluvu je možné po dohode oboch účastníkov meniť a dopĺňať poradovým číslom označenými písomnými dodatkami, ktoré musia byť podpísané oboma zmluvnými stranami. Dodatky musia byť zverejnené v CRZ a ich účinky nastávajú dňom nasledujúcim po dni ich zverejnenia v CRZ. Akékoľvek zmeny zmluvy musia byť v súlade so zákonom o verejnom obstarávaní.
2. V prípade, ak nastanú právne skutočnosti majúce za následok zmenu v právnom postavení predávajúceho (napr. zmena právnej formy, zmena v oprávneniach konať v mene predávajúceho) alebo akákoľvek iná zmena majúca priamy vplyv na plnenie zo strany predávajúceho, je predávajúci povinný preukázateľne oznámiť tieto skutočnosti kupujúcemu najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu i v dôsledku porušenia tejto povinnosti a kupujúci má právo okamžite odstúpiť od tejto zmluvy.
3. Táto zmluva je uzatvorená v súlade s Obchodným zákonníkom(zákon č. 513/1991 Zb.) zmysle právneho poriadku SR. Právne vzťahy v tejto zmluve neupravené sa riadia prednostne Obchodným zákonníkom. Rozhodným právom v prípade sporu zmluvných strán z tejto zmluvy je právo Slovenskej republiky. Pre riešenie prípadného sporu z tejto zmluvy sú vecne a miestne príslušné súdy Slovenskej republiky.Po zániku zmluvy je predávajúci povinný vystaviť na vyžiadanie kupujúceho do 14 dní písomné potvrdenie /dokument/, v ktorom uvedie celkové skutočné plnenie podľa zmluvy za celé obdobie trvania zmluvy s uvedením množstva a druhu tovaru v členení podľa prílohy zmluvy.
4. Táto zmluva je vyhotovená v troch rovnopisoch, pričom predávajúci obdrží jedno vyhotovenia a kupujúci dve vyhotovenia.
5. Zmluvné strany vyhlasujú, že zmluvu si prečítali, jej obsahu porozumeli. Zmluvné strany vyhlasujú, že zmluvu uzatvárajú slobodne, vážne, určite a zrozumiteľne, nie v tiesni, nie pod nátlakom, nie   
   za nevýhodných podmienok. Zmluvné strany na znak súhlasu s touto zmluvou je podpisujú.
6. Neoddeliteľnou súčasťou tejto zmluvy je Príloha č. 1 – **Cenová ponuka**

V ................... dňa ................. V Nových Zámkoch dňa .........................

v mene predávajúceho: v mene kupujúceho:

.................................................................... ..................................................................

JUDr. Ing. Zuzana Lukáčová, MPH, riaditeľka

Fakultnej nemocnice s poliklinikou Nové Zámky